b"\n_START_ARTICLE_\nCastell de Chenonceau\n_START_SECTION_\nComen\xc3\xa7a la hist\xc3\xb2ria de Chenonceau\n_START_PARAGRAPH_\nEn el segle XIII el senyor de Les Marques, vassall d'Amboise, posseeix el feu de Chenonceau i el de Les Houdes, al llindar d'aquell. El 1360 Bertrand du Guesclin foragit\xc3\xa0 a la soldadesca anglesa que romania all\xc3\xa0 malgrat el tractat de Br\xc3\xa9tigny. El 1412 Jean I Marques entra els seus castells als anglesos. Carles VII els recobra, els crema i s'annexa Amboise, de la que depenien. El 3 d'abril de 1432 el rei autoritza a Jean II a reconstruir i fortificar llur castell, acabat segons sembla el 1435. Aixecant a les vores del Cher, sobre un basament rectangular de ma\xc3\xa7oneria, ensorrant-se en el riu pel migdia, envoltat de fossats profunds pels altres cantons, est\xc3\xa0 connectat per un pont a un mol\xc3\xad fortificat constru\xc3\xaft sobre dos grossos pilars units per una arcada. _NEWLINE_El 1460, a la mort de Jean II, l'her\xc3\xa8ncia es veu compromesa. Pierre el fill gran, malbarata el patrimoni sota l'atenta mirada de Jean Bohier, turenenc, fian\xc3\xa7ador de la Corona, investit d'altes funcions i c\xc3\xa0rrecs durant tres regnats seguits._NEWLINE_El seu pare, Austremoine Bohier, d'origen alvern\xc3\xa8s, arrib\xc3\xa0 a Turena amb Carles VII, que l'ennobleix el 1490. S'ali\xc3\xa0 amb Du Prat, fam\xc3\xadlia de financers de Tours que donar\xc3\xa0, en la seg\xc3\xbcent generaci\xc3\xb3, un conseller a Francesc I. Thomas, casat amb Katherine Bri\xc3\xa7onnet, filla d'un super-intendent de finances, turenenc ell tamb\xc3\xa9; Thomas fa carrera sota el regnat de Carles VIII, Llu\xc3\xads XII i Francesc I, del qual ser\xc3\xa0 tresorer general de les guerres d'It\xc3\xa0lia. Armat cavaller davant de G\xc3\xa8nova per Charles d'Amboise, rep el c\xc3\xa0rrec de lloctinent general del rei a It\xc3\xa0lia. Mor all\xc3\xa0 el 1524. _NEWLINE_Una carrera d'aquesta mena era inconcebible sense construccions. Del sumptu\xc3\xb3s H\xc3\xb4tel Bohier de Tours no en resta nom\xc3\xa9s que una xemeneia, transportada al castell de Le Plessis-l\xc3\xa8s-Tours. Quant al castell Thomas restava l'aguait de la finca de la fam\xc3\xadlia Marques. Pacientment feu comprar per sota m\xc3\xa0 rendes i cr\xc3\xa8dits sobre els feus, i s'apropi\xc3\xa0 de les finques ve\xc3\xafnes: Civray, Francueil, La Croix, Bl\xc3\xa9r\xc3\xa9, Luzill\xc3\xa9, Saint-Georges, Chissay, Chisseau. El 27 d'abril de 1496 pren possessi\xc3\xb3 de la senyoria d'Houdes, part de la finca, i construeix all\xc3\xad una casa pairal de la que se'n conserven alguns vestigis. El 3 de juny de 1496 for\xc3\xa7a a Marques a vendre Chenonceau per 7.374 lliures i 10 sous turenencs (moneda de Tours). Despr\xc3\xa9s d'un proc\xc3\xa9s de reivindicaci\xc3\xb3 de l'her\xc3\xa8ncia feudal, empr\xc3\xa8s pels hereus, Bohier guanya la causa el 1512, i es converteix en el senyor de Chenonceau._NEWLINE_Bohier que havia fet la campanya d'It\xc3\xa0lia, torn\xc3\xa0 ple d'admiraci\xc3\xb3 per les cases d'esbarjo que va veure all\xc3\xad: arquitectura oberta, feta per gaudir de la vida. Al retornar a Fran\xc3\xa7a reis, grans personatges, rics burgesos, cada vegada m\xc3\xa9s nombrosos en l'acc\xc3\xa9s a la noblesa, estrien dos partits: condicionar i transformar llur antic castell o construir una casa nova.\n_START_SECTION_\nInici de la reconstrucci\xc3\xb3\n_START_PARAGRAPH_\nThomas i Katherine Bohier estrien el primer partit. Des de 1513 fan venir de Tours, d'Amboise, de Blois, paletes destres en el seu estil, per a rejovenir la torre dels Marques i la torreta annexa. Fan construir una doble escala, que condueix a una terrassa, sota la qual s'obre una baixada a la sala inferior tota ella amb voltes. El marc de la porta d'acc\xc3\xa9s a la torreta, amb pilastres, capitells amb sirenes, genis alats i front\xc3\xb3, respon clarament al nou gust, inspirat en It\xc3\xa0lia, i ha estat executat per dissenyadors refinats, de la mateixa manera que les pilastres adossades a les amples finestres coronelles obertes envers el riu Cher, en les dues sales superposades, prove\xc3\xafdes de xemeneies adornades en el mateix estil. La vella torrassa, curullada per un cam\xc3\xad de ronda ornamental, \xc3\xa9s adornat amb dues golfes per sobre de les finestres; un llumener corona un terrat c\xc3\xb2nic. _NEWLINE_Els Bohier semblaven que llavors volien transformar tot l'allotjament dels Marques. Despr\xc3\xa9s canviaren de parer, conservaren la torrassa i un pou i enderrocaren tota la resta. El nou castell \xc3\xa9s constru\xc3\xaft llavors, de 1515a 1522, sobre els pilars de l'antic mol\xc3\xad fortificat, en la mateixa \xc3\xa8poca en qu\xc3\xa8 es constru\xc3\xafa l'ala de Francesc I del castell de Blois. Ara b\xc3\xa9, Thomas, marxa el 1515 per la seva tercera expedici\xc3\xb3 italiana, retorna el 1521 amb Lautrec, despr\xc3\xa9s torna a It\xc3\xa0lia el 1524 i all\xc3\xad mor. Llavors fou Katherine la que dirig\xc3\xad els treballs emprant, es creu, paletes, pedrers i fusters turenencs, artesans de qualitat formats en l'escola de l'\xc3\xbaltim g\xc3\xb2tic, florent en la rica ciutat comercial i reial de Tours, i perfectament capa\xc3\xa7os d'absorbir les lli\xc3\xa7ons italianes, difoses des del regnat de Carles VIII, ja sigui en l'estil ornamental que en la concepci\xc3\xb3 arquitect\xc3\xb2nica: els italians vinguts a Amboise, a Blois, i els seus deixebles, no poden haver deixat indiferents als mestres artesans de bon nombre de la vall del Loira, lligats entre si per forts lla\xc3\xa7os corporatius i sempre desitjosos d'aprendre. Finalment, el nou decorat de la torre dels Marques, ja realitzat per altres, donava el to. _NEWLINE_El pla comen\xc3\xa7a per la base elegida per a el castell: els dos pilars del mol\xc3\xad enderrocat i l'arc que els uneix formen basament quadrat d'uns 30 m de costat, sobre el que s'aixeca un pavell\xc3\xb3 envoltat de torretes en volad\xc3\xads, amb sostres c\xc3\xb2nics, i augmentat riu amunt, envers l'Est, per dos avant-cossos sobre els rostres dels pilars; sobre el primer, la capella; sobre el segon, una sala seguida d'un gabinet.\n_START_SECTION_\nEls pisos\n_START_PARAGRAPH_\nCada pis consta de dos apartaments, separats per un corredor central perpendicular al riu, de forma que un apartament d\xc3\xb3na a l'Est i l'altra a l'Oest, cadascun d'ells compost per dues sales principals. Entre les sales que miren riu avall i resten ubicades les rampes rectes de l'escala, perpendicular al corredor axial. Aquesta escala, de tipus itali\xc3\xa0, composta per dues rampes separades per una paret, constitueix una notable innovaci\xc3\xb3, ja que el rei construeix encara a Blois i despr\xc3\xa9s Chambord perfeccionant l'antic model de cargol de Sant Gilles._NEWLINE_La nova composici\xc3\xb3 d'aquest castell, nascuda de la dif\xc3\xadcil disposici\xc3\xb3 de l'\xc3\xa0rea per edificar, evita l'error d'una construcci\xc3\xb3 massissa. Les torretes airoses, la proporci\xc3\xb3 de les obertures, els balcons en volad\xc3\xads, les golfes, els sortints, contribueixen a l'assoliment est\xc3\xa8tic i pr\xc3\xa0ctic, no sent mai sacrificats els encants de la vida: aix\xc3\xad, s'ha fet buidar l'alt dels dos enormes pilars que sostenien el mol\xc3\xad -el m\xc3\xa9s pr\xc3\xb2xim al riu o estava ja en part, per allotjar el mecanisme de la roda- a fi d'instal\xc2\xb7lar, en la part Nord-oest del primer pilar, una sala amb volta de can\xc3\xb3 de mig punt, que allotja les cuines. Una escala recolzada baixa vers el Cher a un refugi en la cara Sud del pilar, moll de desc\xc3\xa0rrega dels barquers prove\xc3\xafdors. a l'Est, una petita habitaci\xc3\xb3 menys il\xc2\xb7luminada, segurament una bodega. Una passera de fusta sota l'arc assoleix el segon pilar en el qual hi ha l'avant-cuina i la carnisseria, m\xc3\xa9s petita, sota una volta de can\xc3\xb3.\n_START_SECTION_\nLes fa\xc3\xa7anes\n_START_PARAGRAPH_\nLes fa\xc3\xa7anes Sud i Oest s'assemblen, tret les obertures del tram central. Del cant\xc3\xb3 Nord, dues pilastres decorades com les de la torre dels Marques emmarca l'entrada sostenint el balc\xc3\xb3 recolzat en dos basaments de talaia. a l'Oest, dues grans finestres il\xc2\xb7luminen les escales; el va inferior obre sobre el balc\xc3\xb3. Les dues fa\xc3\xa7anes estan decorades principalment per un bell fris de balustres sobre perm\xc3\xb2dols adornats amb fullatges i per les golfes, unes pilastres, edicle en tabernacle envoltat per pinacles, les altres amb alts gablets triangulars, entaulament i canelobres, models sovint imitats, entre altres llocs, a Chambord. \xc3\x89s probable que la fa\xc3\xa7ana Sud, coberta per la galeria constru\xc3\xafda ulteriorment sobre el pont, tingu\xc3\xa9s la mateixa disposici\xc3\xb3 que la septentrional i l'occidental._NEWLINE_Els Bohier, per assolir les seves finques a la vora esquerra i la seva casa pairal de Houdes, passaven en barca. Thomas assol\xc3\xad del rei les cartes patents que autoritzaven a construir un pont sobre el Cher, curs d'aigua navegable, signades a Le Plessis-l\xc3\xa8s-Tours el desembre de 1517. El projecte no va poder ser realitzat en vida del matrimoni. Katherine, v\xc3\xaddua el 1524, mor\xc3\xad el 1526._NEWLINE_Dels seus nou fills el gran, Antoine, segueix la carrera paterna, es casa amb una filla del tresorer general de finances, Poncher, que es veu involucrat en l'operaci\xc3\xb3 iniciada pel rei contra tots els seus financers i creditors, relacionats entre si: Beaune-Semblan\xc3\xa7ay \xc3\xa9s penjat a la forca amb m\xc3\xa9s de 80 anys, el sogre d'Antoine \xc3\xa9s desposse\xc3\xaft i penjat...ell mateix ha de defensar la seva heretat davant la Cambra de Contes i \xc3\xa9s condemnat a entregar al Tresor 90.000 lliures, a decomissar llurs b\xc3\xa9ns. Es veu redu\xc3\xaft, previ acord amb llurs germans, a cedir el castell a Francesc I, que passar\xc3\xa0 per aqu\xc3\xad amb Carles V el 1538 i vindr\xc3\xa0 alguna vegada a ca\xc3\xa7ar.\n_START_SECTION_\nTripijocs reials\n_START_PARAGRAPH_\nEnric II, des de la seva arribada al tron, omple d'obsequis a Diane, la seva ambiciosa amistan\xc3\xa7ada, i li ofereix, antre altres propietats, Chenonceau. Com que es tractava d'un b\xc3\xa9 de la Corona, Diane usa un subterfugi. \xc3\x89s anul\xc2\xb7lada l'operaci\xc3\xb3 entre Francesc I i Bohier, el qual torna a trobar-se propietari i deutor. Diane li compra terres castells a t\xc3\xadtol personal, per\xc3\xb2 no t\xc3\xa9 amb qu\xc3\xa8 pagar: el rei anul\xc2\xb7la el deute de Bohier i el reintegra en els seus c\xc3\xa0rrecs._NEWLINE_Diane administra la finca com a dona de negocis, resideix aqu\xc3\xad freq\xc3\xbcentment, a voltes amb Enric II. El 1551 crea, sobre la vora esquerra aig\xc3\xbces amunt del castell, jardins horts en dues hect\xc3\xa0rees, protegits per terraplens i envoltats de profundes foses revestides de ma\xc3\xa7oneria, recorrin per a plantar-los, als grans propietaris dels m\xc3\xa9s bells jardins i horts turenencs. _NEWLINE_Philibert Delorme, arquitecte del rei, ha constru\xc3\xaft per a Diane el castell d'Anet, el 1555. Ella li encarrega els planells i dissenys del pont sobre el Cher, previst pels Bohier. Els treballs comencen el 1556. El pont, de cinc arcs de mig punt, estava acabat a la mort del rei, per\xc3\xb2 l'elegant galeria que havia de sostenir no havia estat comen\xc3\xa7ada encara. Les 9.000 lliures pels treballs havien estat pagades pel tresorer dels edificis i construccions del rei._NEWLINE_Viuda, Caterina de M\xc3\xa8dici obt\xc3\xa9, no sense resist\xc3\xa8ncia, la restituci\xc3\xb3 de Chenonceau a la Corona, per\xc3\xb2 d\xc3\xb3na a l'antiga favorita la finca de Chaumont, renda la qual \xc3\xa9s per altra banda superior._NEWLINE_La reina desenvolup\xc3\xa0 grans projectes per a Chenonceau. Bullant, el seu arquitecte, feia del castell sobre el Cher el petit pavell\xc3\xb3 central d'un palau grandi\xc3\xb3s. El projecte no tingu\xc3\xa9 nom\xc3\xa9s que un comen\xc3\xa7ament d'execuci\xc3\xb3. Sobre una volta entre pilars, aig\xc3\xbces amunt, una construcci\xc3\xb3 i afegia, en dos pisos i golfes, la capella i la biblioteca, sobrecarregant l'elegant fa\xc3\xa7ana original. Aquesta dicci\xc3\xb3 fou suprimida entre 1865 i 1875. Fou igualment aixecada, entre 1580 i 1585, una ala d'avant pati, l'actual galeria de les c\xc3\xbapules, tres pavellons units per dos cossos baixos, tot cobert per un fustam a la Delorme, amb c\xc3\xbapules. aquestes depend\xc3\xa8ncies servien per allotjar als cavallers de la casa de la reina mare, el servei de l'ofici, el capell\xc3\xa0. Caterina f\xc3\xa9u a continuaci\xc3\xb3 construir sobre el pont dos pisos de galeries, coronats per un terrat amb golfes; el conjunt, alineat amb la fa\xc3\xa7ana Oest, semblava molt m\xc3\xa9s pesant del que havia previst Delorme. El pavell\xc3\xb3 que devia acabar el pont, a la vora esquerra, no va poder ser constru\xc3\xaft. _NEWLINE_Les visites de Caterina, nombroses malgrat la guerra civil, estigueren signades per festes excepcionals. A finals de mar\xc3\xa7 de 1560 la cort, despr\xc3\xa9s de la massacre d'Amboise, arriba al castell per a un triomf en honor de Francesc II i Maria Estuard. L'organitzaci\xc3\xb3 art\xc3\xadstica havia estat confiada a l'il\xc2\xb7lustre pintor Primaticcio, que havia compost uns decorats dignes de l'antiguitat en els que es donaren els espectacles i festes fins al 6 d'abril._NEWLINE_Es torn\xc3\xa0 a Chenonceau el mar\xc3\xa7 de 1563, despr\xc3\xa9s de la Pau d'Amboise per a una esp\xc3\xa8cie de com\xc3\xa8dia, ball de la seducci\xc3\xb3, on les actrius eren les filles dels membres del fam\xc3\xb3s esquadr\xc3\xb3 volant de la Reina, disfressades de nimfes i despr\xc3\xa9s de pastores, i encarregades de seduir a pr\xc3\xadnceps i senyors vestits com s\xc3\xa0tirs o pastors, tot en un clima extremadament llicenci\xc3\xb3s. Les festes duraren fins al 22 d'abril. Per\xc3\xb2 el s\xc3\xbammum fou la bacanal amb disfressa oferta el 1577 per Caterina als seus fills, Enric III i el duc d'Anjou. El rei i llurs favorits estaven vestits de dones, servits per les dames de la casa de la reina mare disfressades d'homes molt descomposts, amb els cabells en desordre, avingudes a tota complaen\xc3\xa7a.\n_START_SECTION_\nAssassinat d'Enric III\n_START_PARAGRAPH_\nLlu\xc3\xafsa de Lorena, dona d'Enric III, sab\xc3\xa9 a Chenonceau de l'assassinat del rei i prengu\xc3\xa9, de blanc, el dol de les reines, que ja no abandonaria, confinada en els seus apartaments moblats i decorats amb s\xc3\xadmbols f\xc3\xbanebres. Visqu\xc3\xa9 miserablement, envoltada pels creditors de la reina mare, comminada a abandonar el castell, havent-lo posat a la venda el 1598. Enric IV i la seva amistan\xc3\xa7ada, Gabrielle d'Estr\xc3\xa9es, havent assolit que ella fes entrar en ra\xc3\xb3 al seu germ\xc3\xa0, el duc de Mercoeur, \xc3\xbaltim dels lliguistes, l'alliberaren per un temps de les seves preocupacions. la mort l'assol\xc3\xad el 1601._NEWLINE_Ella havia donat el castell a C\xc3\xa8sar, duc de Vend\xc3\xb4me, fill leg\xc3\xadtim d'Enric IV i Gabrielle d'Estr\xc3\xa9es, casat amb Fran\xc3\xa7oise de Lorraine-Mercoeur, neboda de Llu\xc3\xafsa._NEWLINE_La sogra de C\xc3\xa8sar, duquessa de Mercoeur, es retirar\xc3\xa0 a Chenonceau a la mort d'Enric IV, i viur\xc3\xa0 all\xc3\xad 12 anys, tenint cura de la finca i vivnt amb gran devoci\xc3\xb3, allotjant incl\xc3\xbas en les golfes, al nord-oest, a 12 religioses caputxines que hi romandran fins al 1634. 11 anys despr\xc3\xa9s de la mort de la seva benefactora._NEWLINE_El 1773 el duc de Bourbon Vend\xc3\xb4me ven, per 180.000 lliuresa Claude Dupin, recaptador d'impostos, i a la seva dona, Louise-Marie Madeleine de Fontaine. Dupin, recaptador d'impostos de Ch\xc3\xa2teroux, havent fet un servei al banquer Samuel Bernard i a la seva amant. Madame de Fontaine, fou recompensat obtenint la m\xc3\xa0 d'una jove Fontaine i la fian\xc3\xa7a del banquer per la compra d'una concessi\xc3\xb3 financera. D'un primer matrimoni tenia un fill que rep la terra de Francueil i pren el nom de Dupin de Francueil. Aquest fill viur\xc3\xa0 a casa dels Dupin.\n_START_SECTION_\nTorna l'esplendor a Chenonceau\n_START_PARAGRAPH_\nChenonceau \xc3\xa9s tornat a la seva antiga esplendor, moblat, decorat, i els Dupin hi passen totes les tardors amb els seus amics i relacions del m\xc3\xb3n de les finances tamb\xc3\xa9 de les lletres, de les arts i de les ci\xc3\xa8ncies: tot el que cont\xc3\xa9s espiritualment en el segle XVIII, de Pierre Carlet de Chambiain de Marivaux a Voltaire, pass\xc3\xa0 per Chenonceau, i Jean-Jacques Rousseau fou aqu\xc3\xad secretari i preceptor del fill de Monsieur i Madame Dupin, nen consentit i dif\xc3\xadcil que moriria, perdut i exiliat a l'Illa de Fran\xc3\xa7a (avui Illa Mauritius) el 1767. Dupin mor\xc3\xad el 1769 amb quasi 88 anys d'edat. Madame Dupin, sense hereu directe, posa el seu efecte en el fill de Dupin de Francueil, tornat a casar als 62 anys amb Marie Aurore, filla de Maurice de Saxe i d'una ballarina, v\xc3\xaddua del comte de Horn, bastard de Llu\xc3\xads XV. D'aquesta uni\xc3\xb3 neix Maurice Fran\xc3\xa7ois Dupin, futur pare d'Amandine Aurore Lucie Dupin, m\xc3\xa9s coneguda amb el nom de George Sand, famosa escriptora -i amant durant uns anys del compositor i gran pianista Fr\xc3\xa9d\xc3\xa9ric Chopin- la qual conservar\xc3\xa0 records d'algunes visites a Chenonceau. _NEWLINE_Madame Dupin acaba els seus dies en el castell portant una vida tranquil\xc2\xb7la i benefactora. Mor el 1799, havent passat la Revoluci\xc3\xb3 sense grans problemes, ja que el pare Lecomte, capell\xc3\xa0 de la parr\xc3\xb2quia, sab\xc3\xa9 conv\xc3\xa8ncer als comit\xc3\xa8s que suprimir el castell, \xc3\xbanic pont des de Montrichard fins a Bl\xc3\xa9r\xc3\xa9 seria atemptar contra els interessos del poble._NEWLINE_L'\xc3\xbaltim hereu dels Dupin va vendre el 1863 a Madame Pelouze, germana de Daniel Wilson, cel\xc3\xa8bre pel seu comer\xc3\xa7 d'influ\xc3\xa8ncies. Ella f\xc3\xa9u restaurar el castell tal com l'havia representat Androuet-du-Cerceau._NEWLINE_La finca \xc3\xa9s avui propietat de la fam\xc3\xadlia Menier, que assegura la conservaci\xc3\xb3 d'un conjunt inigualable: monument, jardins i col\xc2\xb7leccions."